फिर भी अगर मौजूदा सरकार को लगता है कि नाम बदलना ही है तो मेरा सुझाव भी ले ले। शिमला स्मार्ट सिटी तो बन नहीं पाया बड़े-बड़े दावों के बीच, इसलिए इसका नाम बदलना ही है तो ‘शिमला’ की जगह ‘जुमला’ रख दीजिए। क्योंकि हिमाचल को लेकर प्रधानमंत्री जी ने चुनाव से पहले जितनी भी बातें की थीं, उनमें से अधिकतम ‘जुमला’ ही साबित हुई हैं। बाकी प्रदेश में जिस जगह का नाम जो भी रख दीजिए, आपकी मर्जी। हिमाचल की राजधानी जुमला होगी तो सीधे वर्तमान शासकों की अकर्मण्यता की याद दिलाएगी। आपको भी अंग्रेजों की तथाकथित बुरी बातों की याद नही आएगी।